Yagona ijtimoiy to‘lovni taqsimlash, shuningdek xarajatlarni qoplash bo‘yicha summalarni to‘lanishini va yuridik shaxslarning davlat ijtimoiy sug‘urtasi xarajatlari bo‘yicha to‘lovlarni amalga oshirish tartibi to‘g‘risidagi nizomga o‘zgartirishlar ki

O‘zbekiston Respublikasining “Fuqarolarning davlat pensiya ta’minoti to‘g‘risida”gi Qonuni, O‘zbekiston Respublikasi Soliq kodeksi, O‘zbekiston Respublikasi Prezidentining 2014-yil 4-dekabrdagi PQ-2270-son “O‘zbekiston Respublikasining 2015-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qaroriga va O‘zbekiston Respublikasi Vazirlar Mahkamasining 2014-yil 23-dekabrdagi 357-son “Fuqarolarning davlat pensiya ta’minoti to‘g‘risida”gi O‘zbekiston Respublikasining Qonuniga muvofiq pensiyalarni to‘lashga xarajatlarni qoplash tartibi to‘g‘risida nizomni tasdiqlash haqida”gi qaroriga muvofiq O‘zbekiston Respublikasi Moliya vazirligi, Davlat soliq qo‘mitasi va Markaziy bank Boshqaruvi qaror qiladi:
 1. O‘zbekiston Respublikasi Moliya vazirligi, Davlat soliq qo‘mitasi va Markaziy bank Boshqaruvining 2011-yil 9-avgustdagi 47, 2011-25 va 23/2-son qarori (ro‘yxat raqami 2262, 2011-yil 9-sentabr) (O‘zbekiston Respublikasi qonun hujjatlari to‘plami, 2011-y., 37-son, 383-modda) bilan tasdiqlangan Yagona ijtimoiy to‘lovni taqsimlash, shuningdek xarajatlarni qoplash bo‘yicha summalarni to‘lanishini va yuridik shaxslarning davlat ijtimoiy sug‘urtasi xarajatlari bo‘yicha to‘lovlarni amalga oshirish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 5-band quyidagi tahrirda bayon etilsin:
 “5. Yagona ijtimoiy to‘lovni to‘lash uchun mablag‘lar to‘lovchilar tomonidan tegishli tuman (shahar) davlat soliq inspeksiyalariga xizmat ko‘rsatuvchi banklarda ochilgan 20205 balans hisobvarag‘ining quyidagi shartli hisobvaraqlar raqamlariga (keyingi o‘rinlarda ShHR deb yuritiladi) o‘tkaziladi:
 600 — fermer xo‘jaliklari uchun;
 700 –mikrofirmalar va kichik korxonalar uchun;
 777 — mazkur bandning ikkinchi va uchinchi xatboshilarida ko‘zda tutilmagan boshqa to‘lovchilar uchun.”.
 2. 6-bandda:
 birinchi xatboshidagi “777 ShHRga” degan so‘zlar “600, 700 va 777 ShHRga” degan so‘zlar bilan almashtirilsin;
 “a” kichik banddagi “881 ShHRga” degan so‘zlar “601, 701 va 881 ShHRga” degan so‘zlar bilan almashtirilsin;
 “b” kichik bandning birinchi va ikkinchi xatboshilaridagi “779 ShHRga” degan so‘zlar “602, 702 va 779 ShHRga” degan so‘zlar bilan almashtirilsin;
 “v” kichik bandning birinchi va ikkinchi xatboshilaridagi “780 ShHRga” degan so‘zlar “603, 703 va 780 ShHRga” degan so‘zlar bilan almashtirilsin.
 3. 7-banddagi “777 ShHR” degan so‘zlar “600, 700 va 777 ShHR” degan so‘zlar bilan almashtirilsin.
 4. 10-band quyidagi tahrirda bayon etilsin:
 “10. Qonunning 12-moddasi “b” bandiga asosan tayinlangan pensiyalarni to‘lashga xarajatlarni qoplash quyidagi tartibda amalga oshiriladi:
 yuridik shaxslar Pensiya jamg‘armasining xarajatlarini qoplashga zarur bo‘lgan summalarning minimal miqdorini har yili hisobot yilining 15-yanvariga qadar o‘tkazadilar;
 yuridik shaxslar tomonidan xodim Qonunning 7-moddasida nazarda tutilgan pensiya yoshiga yetguniga qadar Qonunning 12-moddasi “b” bandiga muvofiq tayinlangan pensiyalarni to‘lashga ketgan oldingi yil uchun Pensiya jamg‘armasining haqiqiy xarajatlarini to‘liq qoplash, Pensiya jamg‘armasiga o‘tkazilgan qoplashga zarur bo‘lgan summalarning minimal miqdorini chegirib qolgan holda, hisobot yilining 1-fevraliga qadar amalga oshiriladi.
 Yuridik shaxslar hisob-kitobni mazkur Nizomning 1-ilovasiga muvofiq shakl bo‘yicha hisobot yilining 1-fevralidan kechiktirmasdan tuman (shahar) davlat soliq inspeksiyalariga taqdim etadi.
 Yuridik shaxslar tomonidan Pensiya jamg‘armasiga o‘tkazilgan qoplashga zarur bo‘lgan summalarning minimal miqdorini chegirib qolgan holda aniqlangan Qonunning 12-moddasi “b” bandiga muvofiq tayinlangan pensiyalarni to‘lashga ketgan oldingi yil uchun Pensiya jamg‘armasining haqiqiy xarajatlarini qoplanishi lozim bo‘lgan summa hisob-kitobning 041 qatorida ko‘rsatiladi.
 Qonunning 12-moddasi “v” — “j” bandlariga muvofiq tayinlangan pensiyalar bo‘yicha xarajatlarni qoplash mazkur bandda ko‘rsatilgan tartibda amalga oshiriladi.”.
 5. 11-bandning rus tilidagi matnida “sotsialnogo obespecheniya” degan so‘zlar “sotsialnoy zaщiti naseleniya” degan so‘zlar bilan almashtirilsin.
 6. 12-band quyidagi tahrirda bayon etilsin:
 “12. Qonunning 14-moddasiga muvofiq muddatidan oldin tayinlangan pensiyalarni to‘lashga bo‘lgan xarajatlarni qoplash bo‘yicha hisob-kitobi O‘zbekiston Respublikasi Mehnat va aholini ijtimoiy muhofaza qilish vazirligining tuman (shahar) bandlikka ko‘maklashish va aholini ijtimoiy muhofaza qilish markazlari tomonidan mazkur Nizomning 2-ilovasiga muvofiq shakl bo‘yicha hisobot davridan keyingi oyning 15-sanasidan kechiktirmasdan taqdim etiladi.
 Mablag‘lar to‘lovi har oyda, keyingi oyning 15-sanasidan kechiktirmasdan amalga oshiriladi.”.
 7. 14-band quyidagi tahrirda bayon etilsin:
 “14. Qonunning 15-moddasiga muvofiq mehnatda shikastlanish yoki kasb kasalliklari oqibatida tayinlangan pensiyalar to‘lovi bo‘yicha xarajatlarni qoplash hisob-kitoblari tuman (shahar) davlat soliq xizmati organiga o‘sib boruvchi yakun bo‘yicha, mazkur Nizomning 3-ilovasiga muvofiq shaklda yuridik shaxslar tomonidan har chorakda hisobot davridan keyingi oyning 25-sanasidan kechiktirmasdan taqdim etiladi.
 Mablag‘lar to‘lovi har oyda, keyingi oyning 10-sanasidan kechiktirmasdan amalga oshiriladi.”.
 8. 19-bandning birinchi xatboshisi quyidagi tahrirda bayon etilsin:
 “19. Yuridik shaxslar keyingi oyning 10-sanasidan kechiktirmasdan yuridik shaxs soliq hisobiga qo‘yilgan joydagi Pensiya jamg‘armasining tuman (shahar) bo‘limlariga yuridik shaxslar xarajatlarini to‘lashga Pensiya jamg‘armasidan mablag‘larni olish uchun oylik talabnomalarni mazkur Nizomning 4-ilovasidagi shakl bo‘yicha (keyingi o‘rinlarda — talabnoma deb yuritiladi) taqdim etadilar. Tugallanmagan buxgalteriya balansiga ega tashkilotlar bo‘yicha talabnomalar bosh tashkilotlar tomonidan ular soliq hisobiga qo‘yilgan joydagi Pensiya jamg‘armasining tuman (shahar) bo‘limlariga taqdim etadi.”.
 9. 29-band quyidagi tahrirda bayon etilsin:
 “29. Tuman (shahar) davlat soliq inspeksiyalari belgilangan tartibda o‘zlarining yuqori turuvchi organlariga choraklik hisobotlar taqdim etadilar.
 Pensiya jamg‘armasi hududiy bo‘linmalari belgilangan tartibda Pensiya jamg‘armasi ijro etuvchi apparatiga oylik yig‘ma hisob-kitoblar va hisobotlarni taqdim etadilar.”.
 10. 1 va 3-ilovalar mazkur o‘zgartirishlarning 1 va 2-ilovalariga muvofiq tahrirda bayon etilsin.
 11. 4, 4g va 5-ilovalardagi “18” raqami “25” raqami bilan o‘zgartirilsin.
 12. Mazkur o‘zgartirishlar O‘zbekiston Respublikasi Mehnat va aholini ijtimoiy muhofaza qilish vazirligi hamda O‘zbekiston Kasaba uyushmalari Federatsiyasi Kengashi bilan kelishilgan.